open-index/open-wikipedia-markdown huggingface dataset:
Totally Crushed Out!

Το "**Totally Crushed Out!**" είναι το δεύτερο στούντιο άλμπουμ των That Dog. Κυκλοφόρησε στις 18 Ιουλίου 1995 από την DGC Records. Είναι ένα θεματικό άλμπουμ που μιλάει για την νεανική αγάπη. Το άλμπουμ παρουσιάζεται σαν βιβλίο αφού παρουσιάζει τα τραγούδια σαν κεφάλαια και έχει μια σελίδα αφιερωμένη στους συγγραφείς (την μπάντα) με μια μικρή βιογραφία για κάθε μέλος. Στο οπισθόφυλλο τα ονόματα των τραγουδιών συμπεριλαμβάνονται όλα μαζί σε ένα διήγημα σε μορφή περίληψης (όπως συμβαίνει με τα βιβλία). Το μόνο single του άλμπουμ ήταν το "He's Kissing Christian," και το βίντεο κλιπ του είναι σκηνοθετημένο από τον Frank Sacramento.

## Κομμάτια
Όλα τα κομμάτια γράφτηκαν από την Anna Waronker εκτός από τα σημειωμένα.

# "Ms. Wrong" (Waronker/Jennifer Konner) – 2:26
# "Silently" – 2:29
# "In the Back of My Mind" – 2:04
# "He's Kissing Christian" – 3:31
# "Anymore" – 2:42
# "To Keep Me" – 2:21
# "Lip Gloss" – 2:58
# "She Doesn't Know How" – 2:26
# "Holidays" – 2:30
# "Side Part" – 2:01
# "One Summer Night" – 2:10
# "Michael Jordan" – 3:27
# "Rockstar" – 7:37

### Η ιστορία στο οπισθόφυλλο
400px|μικρογραφία|κέντρο

## Συντελεστές
* Anna Waronker – φωνή, κιθάρα
* Petra Haden – βιολί, φωνητικά
* Rachel Haden – μπάσο, φωνητικά, κρουστά
* Tony Maxwell – ντραμς, πιάνο, ακουστική κιθάρα, κρουστά
* Tanya Haden – τσέλο
* Joey Waronker – κρουστά
* Crib – επιπλέον φασαρία στο "To Keep Me"
* Speculum Fight – επιπλέον φασαρία στο "To Keep Me"
* Tom Grimley – παραγωγός, μίξινγκ
* Paul du Gré – παραγωγός, μίξινγκ
* Rob Cavallo – παραγωγός, μίξινγκ
* Jerry Finn – μίξινγκ
* Greg Calbi – mastering 
* Robin Sloane – δημιουργική διεύθυνση
* Jason Dowd – εξώφυλλο
* Robert Fisher – καλλιτεχνική διεύθυνση, σχέδιο
* That Dog – παραγωγός, μίξινγκ, καλλιτεχνική διεύθυνση, σχέδιο

## Παραπομπές


Κατηγορία:Άλμπουμ του 1995
Retreat from the Sun

To "**Retreat from the Sun**" είναι το τρίτο στούντιο άλμπουμ των That Dog. Κυκλοφόρησε στις 8 Απριλίου του 1997 από την DGC Records. Το μόνο single του άλμπουμ ήταν το "Never Say Never", το οποίο έφτασε στο #27 του Billboard Modern Rock Tracks. Το άλμπουμ έφτασε στο #31 των Billboard Heatseekers Charts.

## Κομμάτια
Όλα τα κομμάτια γράφτηκαν από την Anna Waronker εκτός από τα σημειωμένα
# "I'm Gonna See You" – 4:15
# "Never Say Never" – 3:16
# "Being With You" – 3:47
# "Gagged and Tied" (Waronker, Petra Haden, Rachel Haden, Tony Maxwell, Steven McDonald) - 3:18
# "Retreat from the Sun" – 3:39
# "Minneapolis" – 3:50
# "Annie" – 3:40
# "Every Time I Try" – 4:28
# "Long Island" – 2:36
# "Hawthorne" – 2:36
# "Did You Ever" (Waronker, John Goldman) – 3:07
# "Cowboy Hat" – 3:51
# "Until the Day I Die" – 4:17
# "Fuck You" (επιπλέον κομμάτι σε κάποιες εκδόσεις) - 2:52

## Συντελεστές
* Anna Waronker – φωνή, κιθάρα
* Petra Haden – βιολί, φωνητικά
* Rachel Haden – μπάσο, φωνητικά, κρουστά
* Tony Maxwell – ντραμς, πιάνο, ηλεκτρική κιθάρα, κρουστά
* Chick Woverton - κιθάρα, σέικερ
* Charlotte Caffey - ρυθμική κιθάρα, συνθεσάιζερ
* Greg Calbi - mastering
* Alix Fournier - γαλλικό κόρνο
* Jesse Frohman - φωτογραφία
* Chris Lord-Alge - μίξινγκ
* John Paterno - μηχανικός, μίξινγκ
* Francesca Restrepo - καλλιτεχνική διεύθυνση, σχέδιο
* that dog. - παραγωγός
* Brad Wood - μίξινγκ, παραγωγός
* Luke Wood - A&R

## Παραπομπές


Κατηγορία:Άλμπουμ του 1997
Παπική Ακαδημία Λατινικών

Η **Παπική Ακαδημία Λατινικών** (λατινικά: *Pontificia Academia Latinitatis*) είναι η ενδέκατη και νεότερη Παπική ακαδημία. Με έδρα την Πόλη του Βατικανού, ιδρύθηκε με σκοπό την προώθηση και την εκτίμηση της λατινικής γλώσσας και του πολιτισμού. Η Ακαδημία αντικαθιστά το ίδρυμα *Opus Fundatum Latinitas* και συνδέεται με το Παπικό Συμβουλίου για τον Πολιτισμό από το οποίο εξαρτάται.

Ιδρύθηκε στις 10 Νοεμβρίου του 2012 από τον Πάπα Βενέδικτο ΙΣΤ΄ με το *motu proprio Latina Lingua*, με σκοπό τη διάσωση και διάδοση της γνώσης των διαφόρων εκδοχών της σύγχρονης και αρχαίας λατινικής γλώσσας, συμπεριλαμβανομένων των εκκλησιαστικών λατινικών.

Ο καθηγητής Ιβάνο Ντιονίτζι και ο Αιδεσιμότατος Πατέρας Ρομπέρτο Σπατάρο στις 10 Νοεμβρίου του 2012 ονομάστηκαν αντίστοιχα πρώτος πρόεδρος και γραμματέας της Ακαδημίας.

## Παραπομπές


## Εξωτερικοί σύνδεσμοι
* 

Κατηγορία:Λατινική γλώσσα
Λατινικα
Κατηγορία:Βατικανό
Στέλιος Παπακοσμάς

Ο **Στέλιος Παπακοσμάς** είναι Έλληνας πρώην διεθνής πετοσφαιριστής, ο οποίος γεννήθηκε στην Καβάλα στις 30 Απριλίου 1969 και αγωνίστηκε ως ακραίος στην ομάδα του Άρη, του ΠΑΟΚ και του Παναθηναϊκού.

## Καριέρα
Ο Παπακοσμάς γεννήθηκε το 1969 στην Καβάλα. Ξεκίνησε να αγωνίζεται στον Αστέρα Καβάλας σε ηλικία δεκαπέντε ετών και μεταγράφηκε στον Άρη Θεσσαλονίκης το 1988. Στην πρώτη του χρονιά με τον σύλλογο της Θεσσαλονίκης, κατέλαβε την τέταρτη θέση στο ελληνικό πρωτάθλημα και συμμετείχε στον τελικό του κυπέλλου, όπου ο Άρης ηττήθηκε από τον Ολυμπιακό με 3-0 στο κλειστό της Νέας Σμύρνης.

Η ομάδα του Άρη συνέχισε την ανοδική της πορεία, συμμετέχοντας σε άλλους τρεις τελικούς, μέχρι το 1998, χωρίς όμως να κατακτήσει κάποιον τίτλο. Παρ' όλα αυτά, το 1993 συμμετείχε στο φάιναλ-φορ του Κυπέλλου Κυπελλούχων Ευρώπης στη Βερόνα και δύο χρόνια αργότερα στη Γενεύη, εδραιώνοντας τον σύλλογο σε διεθνές επίπεδο.

Ο Άρης κατέλαβε τη δεύτερη θέση του ελληνικού πρωταθλήματος το 1994, ενώ το 1996 έχασε στον τελευταίο τελικό των πλέι-οφ από τον Παναθηναϊκό. Ο Παπακοσμάς κατέκτησε το μοναδικό πρωτάθλημα της καριέρας του το 1997, όταν ο Άρης με προπονητή τον Κώστα Χαριτωνίδη κατέβαλε την αντίσταση της Ορεστιάδας στην τελική φάση.

Το 1998, η ομάδα της Θεσσαλονίκης κατέλαβε την τρίτη θέση και κέρδισε το σούπερ καπ Ελλάδος, ενώ το 1999 παρέμεινε εκτός τελικής τετράδας για πρώτη φορά μετά το 1982.

Ο Παπακοσμάς μεταγράφηκε στον Παναθηναϊκό, ο οποίος κατέλαβε την έβδομη θέση το 2000 και την τρίτη το 2001.

Ακολούθησε η διετής θητεία του στον ΠΑΟΚ, με τον οποίο κατέλαβε την πέμπτη θέση το 2002 και το 2003.

Αποφασίζοντας να κλείσει την καριέρα του, αποφάσισε να επιστρέψει στον σύλλογο με τον οποίο αναδείχθηκε, τον Άρη. Παρ' όλα αυτά, ο σύλλογος βρισκόταν σε μια από τις χειρότερες περιόδους της ιστορίας του και κατετάγη ενδέκατος, με αποτέλεσμα να υποβιβασθεί στην Α2 Εθνική κατηγορία.

Στη συνέχεια, ανέλαβε καθήκοντα βοηθού προπονητή στον Άρη, όπου στη συνέχεια διετέλεσε ως διευθυντής για τη σεζόν 2008-09.

Από το 2011 και έπειτα, ο Παπακοσμάς εκτελεί χρέη διαιτητή στο ελληνικό πρωτάθλημα.

## Διεθνείς συμμετοχές
Ο Στέλιος Παπακοσμάς πραγματοποίησε 20 συμμετοχές με την εθνική ομάδα πετοσφαίρισης της Ελλάδας.

## Τίτλοι
* 1 Πρωταθλήματα Ελλάδας: 1997
* 1 Σούπερ καπ Ελλάδας: 1998

## Παραπομπές


## Πηγές
* ΠΑΠΑΚΟΣΜΑΣ ΣΤΕΛΙΟΣ - Greekvolley.com 
* Πρεμιέρα στον φιλέ! - SentraGoal
* volleynews.gr - Στέλιος ο δίκαιος! (VIDEO)

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Άρη
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ
Ακαντέμια ντέλα Κρούσκα

Η **Ακαντέμια ντέλα Κρούσκα** (λατινικά: *Accademia della Crusca*, κυριολεκτικά: *Ακαδημία του Πίτουρου*, συντμημένα: *La Crusca*) είναι μια ιταλική εταιρεία για τους μελετητές και τους Ιταλούς γλωσσολόγους και φιλόλογους με έδρα τη Φλωρεντία. Είναι το πιο σημαντικό ερευνητικό ίδρυμα για την ιταλική γλώσσα, καθώς και η παλαιότερη γλωσσική ακαδημία στον κόσμο.

Η Ακαντέμια ιδρύθηκε στη Φλωρεντία το 1583, και μέχρι το 1900 χαρακτηριζόταν από τις προσπάθειές της για τη διατήρηση της καθαρότητας της ιταλικής γλώσσας. *Crusca* σημαίνει «πίτουρο» στα ιταλικά, το οποίο αποτελεί μεταφορά της εργασίας που είναι παρόμοια με λίχνισμα, όπως εξηγείται επαρκώς από το έμβλημα της Ακαντέμια ντέλα Κρούσκα, που απεικονίζει το κοσκίνισμα διεφθαρμένων λέξεων και δομών (όπως διαχωρίζεται το σιτάρι από το πίτουρο). Το ρητό της Ακαντέμια είναι *Il più bel Fior ne coglie* (Όπως το σιτάρι διαχωρίζεται από το πίτουρο), ένας διάσημος στίχος του Ιταλού ποιητή Φραγκίσκου Πετράρχη. Το 1612 η Ακαντέμια δημοσίευσε την πρώτη έκδοση του Λεξικού της, του *Vocabolario degli Accademici della Crusca*, το οποίο χρησίμευσε επίσης ως υπόδειγμα για παρόμοια έργα στα γαλλικά, ισπανικά, γερμανικά και αγγλικά.

Η Ακαντέμια είναι σήμερα μέλος της Ευρωπαϊκής Ομοσπονδίας Εθνικών Φορέων για τη Γλώσσα, ένα σώμα που συγκαλείται για να αναπτύξει μια κοινή πολιτική για την προστασία της ακεραιότητας των εθνικών γλωσσών. Η Ομοσπονδία έχει δύο ιταλικά μέλη, την Accademia della Crusca και την Όπερα ντελ Βοκαμπολάριο Ιταλιάνο ντελ ΣΝΡ (μια πρωτοβουλία που ξεκίνησε από το ΣΝΡ με τη συνεργασία της Ακαντέμια ντέλα Κρούσκα).

## Εικόνες

 Vocabolario Degli Accademici Della Crusca 2ed 1623.jpg|Το Vocabolario Degli Accademici Della Crusca του 1623
 Villa medicea di Castello Facciata (vista frontale).JPG|Η Βίλλα ντι Καστέλο, έδρα της Ακαντέμια ντέλα Κρούσκα


## Παραπομπές


## Εξωτερικοί σύνδεσμοι

* 

Κατηγορία:Εκπαιδευτικά ιδρύματα στην Ιταλία
Ιταλικη
Κατηγορία:Τοσκάνη
Κατηγορία:Ιταλική γλώσσα
Ιωάννης Τζούνης

Ο **Ιωάννης Τζούνης** ήταν Έλληνας διπλωμάτης και πολιτικός.

## Βιογραφία
Γεννήθηκε το 1920 στο Βουκουρέστι της Ρουμανίας. Σπούδασε στη Νομική Σχολή Αθηνών.

Ακολούθησε καριέρα στο διπλωματικό σώμα. Διετέλεσε ευρωβουλευτής της Νέας Δημοκρατίας (1984 - 1989) και εξωκοινοβουλευτικός υφυπουργός Εξωτερικών (1992).

Απεβίωσε το 2007.

## Παραπομπές


## Πηγές
* 

Κατηγορία:Έλληνες διπλωμάτες
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εξωτερικών
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Συμβούλιο για τη γερμανική Ορθογραφία

Το **Συμβούλιο για τη γερμανική Ορθογραφία** (γερμανικά: *Rat für deutsche Rechtschreibung*, RdR) είναι ο κύριος διεθνής οργανισμός που ρυθμίζει τη γερμανική γλώσσα. Το RdR ιδρύθηκε το 2004 ως διάδοχος της *Zwischenstaatliche Kommission für deutsche Rechtschreibung* (Διακυβερνητική Επιτροπή για την γερμανική Ορθογραφία) ώστε να περιλάβει και υποστηρικτές, καθώς και όσους ήταν αντίθετοι με τη γερμανική μεταρρύθμιση της ορθογραφίας του 1996 (και επακόλουθες μεταρρυθμίσεις). Εδρεύει στο Μάνχαϊμ της Γερμανίας.

## Μέλη
Παρά το γεγονός ότι η γερμανική αποτελεί μία από τις επίσημες γλώσσες του, το Λουξεμβούργο, το οποίο δεν συμμετείχε στο σχεδιασμό της μεταρρύθμισης του 1996, δεν αποτελεί μέρος του Συμβουλίου. Η κυβέρνηση του Λουξεμβούργου υιοθέτησε μονομερώς τη μεταρρύθμιση και λόγω της απόδοσής του, είναι ευρέως αποδεκτή από τους εκπαιδευτικούς της χώρας. Σύμφωνα με την μεγαλύτερη εφημερίδα του Δουκάτου, τη *Luxemburger Wort*, το Λουξεμβούργο δεν θεωρείται στο εσωτερικό του ως «γερμανόφωνη χώρα» (η μόνη εθνική γλώσσα είναι η λουξεμβουργιανή) και ως εκ τούτου δεν είχε δικαίωμα να λάβει μέρος στο Συμβούλιο. Ωστόσο, το Λουξεμβούργο συμμετέχει στο Διεθνή Οργανισμό Γαλλοφωνίας και έχει μέλη στη Γαλλική Ακαδημία, παρά το ότι τα γαλλικά είναι απλά μια επίσημη γλώσσα, όπως ακριβώς και τα γερμανικά.

Ο πρόεδρος της Κοινωνίας για τη γερμανική Γλώσσα (GfdS) είναι μέλος του συμβουλίου. Το 2003, το RdR, η GfdS, το Ινστιτούτο Γκαίτε και το Ινστιτούτο της γερμανικής Γλώσσας, ίδρυσαν το Συμβούλιο Γερμανικής Γλώσσας (Deutscher Sprachrat), το οποίο ενώθηκε αργότερα επίσης με την Γερμανική Υπηρεσία Ακαδημαϊκών Ανταλλαγών (DAAD).

### Κατάλογος μελών
Επί του παρόντος, το RdR αποτελείται από 39 μέλη από τα ακόλουθα κράτη και περιοχές:

## Παραπομπές


## Εξωτερικοί σύνδεσμοι
* 

Κατηγορία:Γερμανική γλώσσα
Γερμανικη
The Rentals

Οι **Rentals** είναι μια αμερικάνικη ροκ μπάντα της οποίας το μόνο μόνιμο μέλος της είναι ο ιδρυτής της και πρώην μπασίστας των Weezer, Matt Sharp. Η μπάντα έγινε γνωστή μέσω του single "Friends of P.". Οι Rentals κυκλοφόρησαν 2 άλμπουμ, το *[[Return of the Rentals]]* (1995) και το *[[Seven More Minutes]]* (1999), μέσω της Maverick Records, πριν διαλυθούν το 1999 μετά το τέλος της παγκόσμιας περιοδείας τους. Η μπάντα επανενώθηκε το 2006 και έχει κυκλοφορήσει μερικά EP από τότε. Το τρίτο τους άλμπουμ, *[[Lost in Alphaville]]* κυκλοφόρησε στις 26 Αυγούστου του 2014 από την Polyvinyl Records. 

## Δισκογραφία

### EP
* 2007 - The Last Little Life EP	
* 2009 - Songs About Time: Chapter One: The Story of a Thousand Seasons Past
* 2009 - Songs About Time: Chapter Two: It's Time to Come Home	
* 2009 - Songs About Time: Chapter Three: The Future
### Singles
* "Friends of P." (1995) (#7 στο Modern Rock Tracks, #82 στο *Billboard* Hot 100)
* "Waiting" (1996)
* "Sweetness and Tenderness" (2007)
* "Colorado" (2008)
* "Thought of Sound" (2014)
* "1000 Seasons" (2014)

## Παραπομπές


Κατηγορία:Αμερικανικά rock συγκροτήματα
Όρη της Ανατολικής Αψίδας

Τα **Όρη της Ανατολικής Αψίδας** *(Eastern Arc Mountains)* είναι μια οροσειρά η οποία βρίσκεται στην Κένυα και την Τανζανία. Η οροσειρά έχει κατεύθυνση από τα βορειοανατολικά προς τα νοτιοδυτικά. Προς τα νοτιοδυτικά, οριοθετούνται από το ρήγμα που αντιπροσωπεύεται από το χάσμα *Makambako* που τα χωρίζει από την σειρά *Kipengere*. Στα βορειοανατολικά, οριοθετείται από πιο πρόσφατη ηφαιστειακή δραστηριότητα που αντιπροσωπεύεται από το Όρος Κιλιμαντζάρο. Η σειρά αποτελείται από τα παρακάτω όρη και λόφους:

* Λόφοι Ταΐτα *(Taita Hills)*
* Βόρεια και Νότια Πάρε Όρη *(North and South Pare Mountains)*
* Ανατολικά και Δυτικά Ουσαμπάρα Όρη *(East and West Usambara Mountains)*
* Βόρεια και Νότια Νγκούρου Όρη *(North and South Nguru Mountains)*
* Ουκαγκούρου Όρη *(Ukaguru Mountains)*
* Ουλουγκούρου Όρη *(Uluguru Mountains)*
* Ρουμπέχο Όρη *(Rubeho Mountains)*
* Ουντζούνγκουα Όρη *(Udzungwa Mountains)*
* Κρημνός Μαχένγκε *(Mahenge Escarpment)*
* Λόφος Μαλούντουε *(Malundwe Hill)*
* Ουβιντούντουα Όρη *(Uvidundwa Mountains)*

## Πινακοθήκη

Αρχείο:Savanna towards the south-east from the south of Taita Hills Game Lodge within the Taita Hills Wildlife Sanctuary in Kenya.jpg|Οι Λόφοι Ταΐτα *(Taita Hills)* στην Κένυα. 
Αρχείο:Savanna towards the south-east from the south of Taita Hills Game Lodge within the Taita Hills Wildlife Sanctuary in Kenya 2.jpg|Οι Λόφοι Ταΐτα *(Taita Hills)* στην Κένυα. 
File:North Pare.JPG|Βόρεια Πάρε Όρη.
File:South Pare.JPG|Νότια Πάρε Όρη.
File:Usambara Mountains.jpg|Τα Ουσαμπάρα Όρη.
File:Morogoro panorama.jpg|Πανοραμική άποψη της πόλης Μορογκόρο. Πίσω στον ορίζοντα φαίνονται τα Νγκούρου Όρη.
File:Uluguru Mountains-3.jpg|Τα Ουλουγκούρου Όρη.
File:Udzungwa Mountains-2.jpg|Τα Ουντζούνγκουα Όρη.


## Παραπομπές


## Εξωτερικοί σύνδεσμοι
* 
*  http://www.whs.tfcg.org/docs/E_Arc_Mountains_World_Heritage_Nomination_100127_FINAL.pdf
*  https://web.archive.org/web/20150202064152/http://www.easternarc.or.tz/mahenge

Ανατολικης Αψιδας
Ανατολικης Αψιδας
Return of the Rentals

Το "**Return of the Rentals**" είναι το ντεμπούτο άλμπουμ των The Rentals. Κυκλοφόρησε στις 24 Οκτωβρίου του 1995 από την Maverick Records, μια θυγατρική της Reprise Records. To άλμπουμ πήρε καλές κριτικές. Έβγαλε το πετυχημένο single "Friends of P.", το οποίο έφτασε στο #7 του Modern Rock Chart και παίχτηκε αρκετά στην εκπομπή του MTV, 120 Minutes. Παρόλα αυτά το άλμπουμ δεν μπήκε στο Billboard 200.

## Κομμάτια
Όλα τα κομμάτια γράφτηκαν από τον Matt Sharp

## Συντελεστές
* Matt Sharp - φωνή, μπάσο, μίξινγκ, Moog synthesizer, παραγωγός
* Tom Grimley - μηχανικός, μίξινγκ, παραγωγός, Moog synthesizer
* Rod Cervera - κιθάρα, φωτογραφία
* Cherielynn Westrich - Moog synthesizer, φωνητικά
* Jim Richards - πλήκτρα
* Patrick Wilson - ντραμς
* Petra Haden - βιολί, φωνητικά
* Rachel Haden - φωνητικά
* Ryan Boesch - βοηθός μηχανικός
* Bryan Davis - βοηθός μηχανικός
* Charles Hamilton - φωτογραφία
* Stephen Marcussen - mastering
* Guy Oseary - σχέδιο

## Θέσεις στα τσάρτς
* *Billboard* Heatseekers Chart - 19

## Παραπομπές


Κατηγορία:Άλμπουμ του 1995
Μωαβίας Β΄

Ο **Μωαβίας ιμπν Γιαζίντ** ή **Μωαβίας Β΄** (περί το 664 - 684) ήταν ο τρίτος Χαλίφης των Ομεϋαδών (683 - 684). Ο Μωαβίας Β΄ διαδέχθηκε τον πατέρα του Γιαζίντ Α΄ και ήταν ο τελευταίος Χαλίφης από τον κλάδο των Σουφιανίδων της Εθνικής Αραβικής δυναστείας των Ομεϋαδών, βασίλευσε πολύ λίγο και πέθανε πρόωρα.

## Βιογραφία

Ο Μωαβίας γεννήθηκε στην Συρία, ήταν γιος του Χαλίφη Γιαζίντ Α΄ με μια άγνωστη σύζυγο από την φυλή των Καλμπ, ίσως ήταν μητέρα του ετεροθαλούς αδελφού του Καλίντ Ιμπν Γιαζίντ. Ο πατέρας του πέθανε στο αγαπημένο του καταφύγιο στην Συριακή έρημο σε μια ηλικία ανάμεσα στα 35 και τα 43, η ταφή του έγινε εκεί. Ο Γιαζίντ Α΄ τον όρισε διάδοχο λίγο πριν πεθάνει, τον διαδέχθηκε σε μια ηλικία 18-23 ετών. Η εξουσία του περιορίστηκε μόνο στην νότια Συρία όπου βρισκόταν η φυλή Κάλμπ η οποία τον υποστήριζε, ο Αλλάχ ιμπν αλ Ζουμπάιρ διεκδικούσε το Χαλιφάτο από την έδρα του στην Χετζάζ. Η εξουσία του διατηρήθηκε πολύ λίγο, λιγότερο από 2 μήνες για αυτό δεν υπάρχουν πληροφορίες για αυτήν, οι σημαντικότερες είναι:

*Έγινε μέλος των Καντισίγια, αυτό προκύπτει από το γεγονός ότι παραιτήθηκε λίγο πριν από τον θάνατο του
*Κατήγγειλε την τυραννία και την αδικία που έκαναν οι προκάτοχοι του στους Αλίδες.
*Πήρε τον τίτλο του *"πατέρα της Λάιλα"*, αυτό δείχνει αδυναμία, πιθανότατα επειδή δεν είχε παιδιά.
*Παραιτήθηκε λίγο πριν τον θάνατο του, αυτό προκύπτει πιθανότατα από μετέπειτα προπαγάνδα των Μαρουανιδών.

Ο Μωαβίας Β΄ συνέχισε την δημοσιονομική πολιτική του πατέρα του αποδίδοντας το ένα τρίτο των φόρων. Την περίοδο της διακυβέρνησης του υπέφερε έντονα από σοβαρά προβλήματα υγείας, για αυτό διέμενε μόνιμα στα ανάκτορα των Ομεϋαδών στην Δαμασκό. Ο Μωαβίας Β΄ παραιτήθηκε λίγο πριν τον θάνατο του λέγοντας στην οικογένεια του την φράση *"ο πατέρας μου ήταν σκληρός, κατέσφαξε την οικογένεια του Προφήτη, για αυτό καταριέμαι τον θρόνο, ας τον πάρει όποιος θέλει"*. Δεν είναι σαφής η αιτία του θανάτου του αν ήταν δηλαδή ο ίκτερος ή η πανώλη. Οι εξεγέρσεις του Άμπντ Αλλάχ Ιμπν Αλ-Ζούμπαϊρ τερματίστηκαν χάρη στο γεγονός ότι δεν είχε παιδιά και δεν όρισε διάδοχο. Με τον θάνατο του η εξουσία των Ομεϋαδών κατέρρευσε, ακολούθησε χάος μέχρι την εποχή που ανέβηκε στον θρόνο του Χαλίφη ο Μαρουάν Α΄, δεύτερος ξάδελφος του παππού του και ιδρυτής του κλάδου των Μαρουανιδών.

## Παραπομπές



## Πηγές

*Lammens, Henri (1921). Le Califat de Yazid Ier (Στα Γαλλικά). Beirut: Imprimerie Catholique Beyrouth

Κατηγορία:7ος αιώνας
Κατηγορία:Ομεϋάδες χαλίφηδες
Όρη Πάρε

Τα **Όρη Πάρε** (αγγλ. *Pare Mountains*, σουαχ. *Milima ya Upare*) είναι μια οροσειρά στη βορειοανατολική Τανζανία, βορειοδυτικά των Ορέων Ουσαμπάρα. Διοικητικά, τα όρη ανήκουν στις περιοχές Μουάνγκα (*Mwanga District*) και Σάμε (*Same District*), στην Περιφέρεια Κιλιμαντζάρο (*Kilimanjaro Region*). Υπάρχουν δύο οροσειρές - που κυμαίνονται στα Βόρεια και Νότια και οι οποίες φθάνουν σε ύψος 2.463 μ. στην Κορυφή Σενγκένα (*Shengena Peak*). Αποτελούν μέρος των Ορέων της Ανατολικής Αψίδας. Οι αυτόχθονες κάτοικοι της φυλής Πάρε ζουν στην περιοχή.

Εκτός από τα παραδοσιακά διαχειριζόμενα δάση και τις δασικές περιοχές προστασίας, κυριαρχεί η γεωργική χρήση. Και στα δύο μέρη του βουνού, υπάρχουν έργα για την προώθηση του ήπιου τουρισμού.

Είδη πτηνών στα Όρη Πάρε, περιλαμβάνουν το ενδημικό είδος του Νοτίου Πάρε το Λευκό-ματο (*South Pare White-eye* (*Zosterops winifredae*)),  την Ορεινή Γερακίνα (*Buteo oreophilus*), τον Ελαιοδρυοκολάπτη (*olive woodpecker* (*Mesopicos griseocephalus*)), τον μυστακοφόρο *tinkerbird* (*Pogoniulus leucomystax*) και την Αφρικανικού Λόφου Φλύαρη (*African hill babbler* (*Pseudoalcippe abyssinica*)). 

Αυτό το ορεινό τμήμα φιλοξενεί τρία είδη σπονδυλωτών μοναδικά στα βουνά της Ανατολικής Αψίδας. 

Κατά τη διάρκεια της Γερμανικής κατοχής, η περιοχή γύρω από το *Neu-Hornow* (σύγχρονο Σούμε (*Shume*)), χρησιμοποιήθηκε για την εξαγωγή ξυλείας κατά μήκος της Σιδηροδρομικής Γραμμής Ουσαμπάρα (*Usambara Railway*).

## Πινακοθήκη

North Pare.JPG|Βόρεια Όρη Πάρε.
South Pare.JPG|Νότια Όρη Πάρε.


## Δείτε επίσης
* Όρη της Ανατολικής Αψίδας
* Ουσαμπάρα Όρη
* Νγκούρου Όρη
* Ουλουγκούρου Όρη

## Παραπομπές


## Εξωτερικοί σύνδεσμοι
* 

Παρε
Παρε
Πάκο Ραμπάν

Ο **Πάκο Ραμπάν** (*Paco Rabanne*, πλήρες όνομα, *Francisco "Paco" Rabanedacuervo* 18 Φεβρουαρίου 1934 - 3 Φεβρουαρίου 2023) ήταν διεθνούς φήμης Ισπανός σχεδιαστής μόδας.

## Βιογραφία

Γεννήθηκε στις 18 Φεβρουαρίου 1934 στο Σαν Σεμπαστιάν της Βασκωνίας στην Ισπανία. Με την έναρξη του Ισπανικού Εμφυλίου αυτός και η μητέρα του, η οποία εργαζόταν ως μοδίστρα, διέφυγαν Γαλλία. Εκεί, μεγαλώνοντας σπούδασε αρχιτεκτονική στην Σχολή Καλών Τεχνών του Παρισίου, από την οποία αποφοίτησε το 1964, γρήγορα όμως προτίμησε να ασχοληθεί με το χώρο της μόδας.

Ξεκίνησε τη σταδιοδρομία του από οίκους μόδας όπως οι Givenchy, Dior και Balenciaga ενώ από το 1966 ξεκίνησε να παρουσιάζει τις δικές του δημιουργίες, οι οποίες σύντομα ξεχώρισαν τόσο όσον αφορά τον τομέα της ένδυσης όσο και στα κοσμήματα. Την ίδια δεκαετία, ο  Ραμπάν από κοινού με τους Αντρέ Κουρέζ και Ρούντι Γκερνράιχ συνέβαλαν στη μεταστροφή της γυναικείας μόδας από το σοφιστικέ στιλ σε πιο λιτές και  «κοριτσίστικες» προτιμήσεις. ενώ η τέχνη και η αρχιτεκτονική χρησίμευσαν ως πηγές έμπνευσής του.  Το 1968, δημιούργησε το φόρεμα της Τζέιν Φόντα για την ταινία Μπαρμπαρέλα. ενώ κατά τη δεκαετία του 1970, ο Ραμπάν ήταν ο πρώτος σχεδιαστής μόδας που χρησιμοποίησε στις επιδείξεις του μαύρα μοντέλα, ενέργεια πρωτόγνωρη για την εποχή. Το 1989 έλαβε το βραβείο *Golden Thimble* στο πρώτο διεθνές φεστιβάλ μόδας ενώ κατά τη δεκαετία του 1990 προσανατολίστηκε στη χρήση πιο μαλακών υλικών για τις δημιουργίες του. Πέραν από τα φορέματα και τα κοσμήματα, ο Ραμπάν έχει προχωρήσει και στη δημιουργία σειρών αρωμάτων για άνδρες και γυναίκες.

Απεβίωσε στις 3 Φεβρουαρίου 2023 σε ηλικία 88 ετών

## Γκαλερί

1973 printed dress by Paco Rabanne.jpg|Σύνολο του Paco Rabanne με φωτογραφίες του Βαλερί Ζισκάρ ντ’ Εστέν. Παρίσι 1973. Συλλογή ΠΛΙ, Ναύπλιο


## Παραπομπές

## Εξωτερικοί σύνδεσμοι

Κατηγορία:Ισπανοί σχεδιαστές μόδας
Ραντ Πολ

Ο **Ράνταλ Χάουαρντ Πολ** (αγγλ. *Randal Howard "Rand" Paul*, 7 Ιανουαρίου 1963), είναι Αμερικανός γιατρός και πολιτικός που υπηρετεί ως Γερουσιαστής των Ηνωμένων Πολιτειών για το Κεντάκι από το 2011. Είναι μέλος του Ρεπουμπλικανικού Κόμματος.

Είναι ειδικευμένος οφθαλμίατρος και γιος του πρώην μέλους της Βουλής των Αντιπροσώπων από το Τέξας Ρον Πολ.

Έχοντας γεννηθεί στο Πίτσμπεργκ της Πενσυλβάνια, ο Ραντ Πολ σπούδασε στο Πανεπιστήμιο Μπέιλορ και στην Ιατρική Σχολή του Πανεπιστημίου Ντιουκ. Ο Πολ άρχισε να εξασκεί την ιατρική στο Μπόουλινγκ Γκριν του Κεντάκι, ενώ ίδρυσε τη δική του κλινική τον Δεκέμβριο του 2007.

Ο Ραντ Πολ θεωρείται υποστηρικτής του κινήματος Τι Πάρτι, ενώ συχνά ασκεί κριτική στην Ομοσπονδιακή Τράπεζα των ΗΠΑ. Επίσης, έχει ταχθεί ενάντια στο πρόγραμμα μαζικής επιτήρησης της NSA, ενώ στηρίζει τον περιορισμό των κρατικών δαπανών και της φορολογίας. Έχει αυτοχαρακτηριστεί ως άνθρωπος ο οποίος είναι «100% κατά των εκτρώσεων», ενώ έχει στηρίξει και σχετικά νομοσχέδια στη Γερουσία.

Στις 7 Απριλίου 2015, ο Ραντ Πολ ανακοίνωσε την υποψηφιότητά του για το χρίσμα του Ρεπουμπλικανικού Κόμματος για τις προεδρικές εκλογές του 2016.

## Παραπομπές


Κατηγορία:Γερουσιαστές των ΗΠΑ
Κατηγορία:Κεντάκι
Κατηγορία:Αμερικανοί ιατροί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Seven More Minutes

Το "**Seven More Minutes**" είναι το δεύτερο στούντιο άλμπουμ των The Rentals. Κυκλοφόρησε στις 13 Απριλίου του 1999. Περιέχει συνεργασίες με διάσημους καλλιτέχνες όπως την Petra Haden των That Dog, την Donna Matthews των Elastica, την Miki Berenyi των Lush, τον Tim Wheeler των Ash, τον Kevin March και τον Damon Albarn των Blur. Τα τραγούδια του άλμπουμ γράφτηκαν στην Βαρκελώνη και μιλάνε για ένα κορίτσι που είχε γνωρίσει ο Matt Sharp εκεί.

## Κομμάτια
Όλα τα κομμάτια γράφτηκαν από τον Matt Sharp εκτός από το σημειωμένο

# "Getting By" - 2:52
# "Hello, Hello" - 4:17
# "She Says It's Alright" - 3:59
# "The Cruise" - 4:04
# "Barcelona" - 4:04
# "Say Goodbye Forever" - 3:56
# "Overlee" - 5:31
# "Big Daddy C." - 3:20
# "Keep Sleeping" - 3:43
# "Man With Two Brains" - 4:39
# "Must Be Wrong" - 4:30
# "Insomnia" - 1:56
# "It's Alright (Reprise)" - 1:09
# "My Head Is in the Sun" (Rivers Cuomo/Matt Sharp) - 4:41
# "Jumping Around" - 5:36
# "The Great Bank Robbery" (επιπλέον κομμάτι στην ιαπωνική έκδοση)

## Συντελεστές
* Matt Sharp - μπάσο, φωνή, παραγωγός
* Rod Cervera - κιθάρα
* Jim Richards - Moog synthesizer
* Kevin March - ντραμς
* Damon Albarn - φωνητικά στο "Big Daddy C"
* Petra Haden - φωνητικά στα κομμάτια 1-3, 7-10, 13, 15
* Miki Berenyi - φωνητικά στο "The Cruise"
* Donna Matthews - φωνητικά στα "Must Be Wrong" και "Say Goodbye Forever"
* Sharon McConochie - φωνητικά στο "The Man With Two Brains"
* Maya Rudolph - φωνητικά στα "Barcelona" και "My Head Is In The Sun"
* Tim Wheeler - guitars on "Overlee" and "Hello, Hello"
* Danny Frankel - κρουστά στο "Hello, Hello"
* Sharon McConochie - φωνή στο "The Man with Two Brains"
* Brian Dunton - επεξεργασία
* Anjali Dutt - μηχανικός
* Paul Q. Kolderie - μίξινγκ
* Roger Lian - επεξεργασία
* Guy Oseary - καλλιτεχνική διεύθυνση
* Christopher Shaw - μίξινγκ
* Sean Slade - μίξινγκ
* John Smith - μηχανικός
* Howie Weinberg - mastering
* Andy Wilkinson - μηχανικός

## Θέσεις στα τσάρτς
* *Billboard* Heatseekers Chart - 23

## Παραπομπές


Κατηγορία:Άλμπουμ του 1999
Ιπτάμενοι Παγοδρόμοι Αθηνών

Το **Αθλητικό Σωματείο Παγοδρομιών Αθηνών Ιπτάμενοι Παγοδρόμοι** είναι αθλητικό σωματείο που δραστηριοποιείται στο άθλημα του χόκεϊ επί πάγου, με έδρα την Αθήνα. Αγωνίζεται στο ελληνικό πρωτάθλημα χόκεϊ επί πάγου.

## Ιστορία
Ο σύλλογος ιδρύθηκε το 1984, και εντάχθηκε στο νέο ελληνικό πρωτάθλημα το 1989. Τερμάτισαν στη δεύτερη θέση στο πρωτάθλημα μετά από ήττα από τον Άρη στις σεζόν 1989, 1990, και 1991. Την επόμενη χρονιά, το 1992 κέρδισαν το πρωτάθλημα για πρώτη φορά και ξανά το 1993. Λόγω οικονομικών προβλημάτων το πρωτάθλημα δεν διεξήχθη μέχρι το 2000.

Οι Ιπτάμενοι Παγοδρόμοι κέρδισαν και το πρωτάθλημα του 2000. Ωστόσο το πρωτάθλημα δεν διεξαγόταν μέχρι το 2007. Το 2008 τερμάτισαν πρώτοι στη βαθμολογία με ρεκόρ 5-0-0, και κέρδισαν τα πλέι-οφ σε δύο παιχνίδια έναντι των Albatros Αθηνών. Οι Παγοδρόμοι είχαν αήττητη σεζόν το 2009, με 6-0-0 στην κανονική περίοδο και 3-0-0 στα πλέι-οφ.

Τη σεζόν 2010, με 8-0-0 κέρδισαν τον τίτλο του πρωταθλητή. Τη σεζόν 2011, με 9-0-0 κέρδισαν τον τίτλο του πρωταθλητή. Ο σύλλογος δεν έλαβε μέρος στο πρώτάθλημα της σεζόν 2012. Το 2013, ήταν πάλι ήταν άηττητοι με 10-0-0, με 129 γκολ υπέρ και μόνο για 13 κατά. Το 2018 με 4-0-0 κέρδισαν τον τίτλο και πάλι.

Από το 2008 έως και το το 2018 οι Ιπτάμενοι Αθηνών έχουν φτάσει το εξωπραγματικό 46 συνεχόμενες νίκες (!) από το 2008 έως και σήμερα. Στην ουσία δεν έχει χάσει κανένα παιχνίδι από τότε που ξεκίνησε και πάλι το Πανελλήνιο Πρωτάθλημα το 2008. Επίσης, έχει σημειώσει 619 τέρματα σε 46 αγώνες και έχει δεχτεί μόλις 57. Απίστευτα στατιστικά από αναμφισβήτητα μία πολύ μεγάλη ομάδα!

## Στατιστικά
*2018 - 1η θέση
*2014-2017 - δεν διοργανώθηκε
*2013 - 1η θέση
*2012 - δεν υπάρχει πρωτάθλημα
*2011 - δεν συμμετείχαν
*2010 - 1η
*2009 - 1η
*2008 - 1η
*2001-2007 - δεν διοργανώθηκε
*2000 - 1η
*1994-1999 - δεν διοργανώθηκε 
*1993 - 1η
*1992 - 1η
*1991 - 2η
*1990 - 2η
*1989 - 2η

## Παραπομπές
## Εξωτερικοί σύνδεσμοι

Κατηγορία:Ελληνικοί σύλλογοι χόκεϊ επί πάγου
Κατηγορία:Αθλητικοί σύλλογοι Αθήνας
Κοινό Ευρωπαϊκό Πλαίσιο Αναφοράς για τις Γλώσσες

Το **Κοινό Ευρωπαϊκό Πλαίσιο Αναφοράς για τις Γλώσσες: Μάθηση, Διδασκαλία, Αξιολόγηση**, (ΚΕΠΑ, αγγλικά; *Common European Framework of Reference for Languages: Learning, Teaching, Assessment*, **CEFR**) αποτελεί μια κατευθυντήρια γραμμή που χρησιμοποιείται για να περιγράψει τα επιτεύγματα μαθητών ξένων γλωσσών σε όλη την Ευρώπη και, όλο και περισσότερο, σε άλλες χώρες (για παράδειγμα, Κολομβία και Φιλιππίνες).

Ήταν μαζί με το Συμβούλιο της Ευρώπης, το κύριο μέρος του έργου «Εκμάθηση Γλωσσών για την Ευρωπαϊκή Ιθαγένεια» μεταξύ του 1989 και του 1996. Κύριος στόχος του είναι να παρέχει μια μέθοδο μάθησης, διδασκαλίας και αξιολόγησης η οποία εφαρμόζεται σε όλες τις γλώσσες στην Ευρώπη. Τον Νοέμβριο του 2001, ένα ψήφισμα του Συμβουλίου της Ευρωπαϊκής Ένωσης συνέστησε τη χρήση του ΚΕΠΑ (CEFR) για τη δημιουργία συστημάτων επικύρωσης της γλωσσικής ικανότητας. Τα έξι επίπεδα αναφοράς, γίνονται ευρέως αποδεκτά ως το ευρωπαϊκό πρότυπο για τη βαθμολόγηση της γλωσσικής επάρκειας του ατόμου.

## Παραπομπές


## Εξωτερικοί σύνδεσμοι

* Η σελίδα του ΚΕΠΑ στο Συμβούλιο της Ευρώπης
* Ευρωπαϊκό Κοινοβούλιο (PDF)

Κατηγορία:Συμβούλιο της Ευρώπης
Στέφανος Λεράς

Ο **Στέφανος Λεράς** (; - 1833) ήταν κρητικός καπετάνιος, αγωνιστής της Επανάστασης του 1821.

## Ιστορικά Στοιχεία
Το καλοκαίρι του 1821 έδρασε μαζί με μια ομάδα συνολικά 12 ατόμων στο Ακρωτήρι εναντίον των Οθωμανών Τούρκων σώζοντας γυναικόπαιδα και άμαχους, ενώ το Μάη του 1822 συμμετείχε στην πολιορκία τούρκικου πύργου στα Κουνουπιδιανά. Το 1833 συμμετείχε σε συγκέντρωση διαμαρτυρίας κατά του Μουσταφά πασά, γενικού διοικητή, και συνελήφθη στις Μουρνιές μαζί με άλλους και απαγχονίστηκε.

## Σπήλαιο του Λερά
Στην περιοχή του Σταυρού Χανίων υπάρχει ένα σπήλαιο, το οποίο ονομάζεται «Σπήλαιο του Λερά» στο οποίο είχε βρει καταφύγιο για κάποιο χρονικό διάστημα ο Λεράς, εξ ου και η ονομασία του.

## Παραπομπές


## Πηγές
* Μανώλης Μανούσακας, «Φωτοαναδρομές στα παλιά Χανιά». haniotika-nea.gr. 2 Ιουνίου 2012. Ανακτήθηκε 08/04/2015.
* Χρήστος Α. Στασινόπουλος, *Λεξικό της Ελληνικής Επαναστάσεως του 1821*, τ. Γ', Εκδόσεις Δεδεμάδη, Αθήνα χ.χ.

Κατηγορία:Κρητικοί αγωνιστές του 1821
Queen's English Society

Η **Queen's English Society** (Αγγλική Κοινωνία της Βασίλισσας) είναι μια εθελοντική οργάνωση που έχει ως στόχο να κρατήσει την αγγλική γλώσσα ασφαλή από την αντιληπτή μείωση των προτύπων. Ο Πρόεδρος της οργάνωσης είναι ο Μπέρναρντ Λαμπ, ένας πρώην καθηγητής γενετικής στο Imperial College.

Τον Ιούνιο του 2012, η οργάνωση ανακοίνωσε το κλείσιμό της λόγω της μείωσης της συμμετοχής, αλλά εξακολούθησε να υφίσταται, καθώς εθελοντές επανασύστησαν την επιτροπή τον Σεπτέμβριο του 2012.

## Παραπομπές


## Εξωτερικοί σύνδεσμοι
* 
* Η σελίδα της Charity Commission για την Queen's English Society

Κατηγορία:Αγγλική γλώσσα
Αντώνης Παπαδόπουλος (αγωνιστής)

Ο **Αντώνης Παπαδόπουλος** ήταν Κύπριος ποδοσφαιριστής, πετοσφαιριστής, αθλητής στίβου, εκπαιδευτικός, γυμναστής και προπονητής. Επιπρόσθετα, ήταν αγωνιστής της ΕΟΚΑ.

## Βιογραφικά στοιχεία
Γεννήθηκε στον Άγιο Μέμνωνα στις 26 Μαΐου 1929. Αποφοίτησε από το Ελληνικό Γυμνάσιο Αμμοχώστου. Ακολούθως σπούδασε στην Εθνικής Ακαδημίας Σωματικής Αγωγής (ΕΑΣΑ), την περίοδο 1950-1953, όπου αποφοίτησε με άριστα και με το *Χρυσάφειο βραβείο*. Αρχικά εργάστηκε ως καθηγητής γυμναστικής στο Ελληνικό Γυμνάσιο Αμμοχώστου και μετέπειτα ανέλαβε προϊστάμενος Σωματικής Αγωγής (1968-1981). Μετά την ανεξαρτησία της Κύπρου (1960) διετέλεσε πρόεδρος της Τοπικής Επιτροπή ΣEΓAΣ Kύπρου (ΤΕΣΚ), προϊστάμενος σωματικής αγωγής του Υπουργείου Παιδείας και μέλος του διοικητικού συμβουλίου του ΚΟΑ.

Απεβίωσε στις 2 Αυγούστου 1981. Η Ανόρθωση έδωσε στο νέο της στάδιο (το οποίο ολοκληρώθηκε το 1986) το όνομα του, το στάδιο Αντώνης Παπαδόπουλος.

## Αθλητική καριέρα
Ως ποδοσφαιριστής αγωνιζόταν στη θέση του επιθετικού. Εντάχθηκε στην Ανόρθωση Αμμοχώστου το 1947. Παρέμεινε στην ομάδα έως το 1950 κατακτώντας ένα πρωτάθλημα (1949-50) και ένα κύπελλο (1948-49). Κατά τη διάρκεια των σπουδών του στην Αθήνα (1950-1953) εντάχθηκε στην ΑΕΚ Αθηνών, στην οποία ήταν και αρχηγός της ομάδας. Στους Πανελλήνιους Αγώνες Στίβου 1953 της Αλεξανδρούπολης υπήρξε σημαιοφόρος της ΑΕΚ.

Μετά την ολοκλήρωση των σπουδών του επέστρεψε στην Ανόρθωση. Την περίοδο 1954-55 ήταν αρχηγός της ομάδας. Παράλληλα, ήταν προπονητής της αναπληρωματικής ομάδας της Ανόρθωσης.

Επιπρόσθετα, ήταν αθλητής στίβου του ΓΣΕ (αγωνίσματα δρόμου, αλμάτων, ενόργανης γυμναστικής). Κατέκτησε πρώτες θέσεις στους Πανελλήνιους Αγώνες Στίβου και στους Παγκύπριους Αγώνες Στίβου. Η πρώτη συμμετοχή του ήταν στους 32ους Παγκύπριους Αγώνες Στίβου που διεξήχθησαν στο στάδιο ΓΣΕ στις 17 Απριλίου 1947. Επιπλέον, ήταν και πετοσφαιριστής.

## Απελευθερωτικός αγώνας
Κατά τη διάρκεια του αγώνα της ΕΟΚΑ (1955-59) ήταν αγωνιστής και από τα σημαντικά στελέχη της οργάνωσης. Το ψευδώνυμο του ήταν «Άγρας». Το 1955 συνελήφθη μέσα στο οίκημα της Ανόρθωσης και οδηγήθηκε στα κρατητήρια της Κοκκινοτριμιθιάς, από τα οποία εννέα μήνες αργότερα απέδρασε και κατέφυγε στα βουνά ως αντάρτης. Στις 3 Μαρτίου 1957 βρισκόταν με τον ήρωα και φίλο του Γρηγόρη Αυξεντίου στο κρησφύγετο του στο Μαχαιρά μαζί με άλλους δύο συμπολεμιστές τους. Οι Άγγλοι περικύκλωσαν το κρησφύγετο. Ο υπαρχηγός Αυξεντίου έδωσε εντολή στους συναγωνιστές τους να παραδοθούν ενώ ο ίδιος έμεινε μέσα στο κρησφύγετο. Ο Αντώνης Παπαδόπουλος συνελήφθη ενώ ο Γρηγόρης Αυξεντίου πυρπολήθηκε από τους Άγγλους.

## Παραπομπές


## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α΄ κατηγορίας Κύπρου
Κατηγορία:Κύπριοι προπονητές ποδοσφαίρου
Κατηγορία:Κύπριοι γυμναστές
Κατηγορία:Κύπριοι ποδοσφαιριστές στο εξωτερικό
Κατηγορία:Κύπριοι αθλητές του στίβου
Κατηγορία:Κύπριοι αγωνιστές του 1955-59
Κατηγορία:Κύπριοι εκπαιδευτικοί
Κατηγορία:Ποδοσφαιριστές Σούπερ Λιγκ Ελλάδας
Α΄ κατηγορία ΠΟΑΣΠ 2014-15

Το πρωτάθλημα **Α΄ κατηγορίας ΠΟΑΣΠ 2014-15** κέρδισε η Πέγεια 2014.

## Σύστημα διεξαγωγής
Στο πρωτάθλημα της **Α΄ κατηγορία ΠΟΑΣΠ 2014-15** συμμετείχαν 12 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα απέκτησε το δικαίωμα συμμετοχής στο Πρωτάθλημα ένταξης, από το οποίο προέκυψαν οι ομάδες που προβιβάζονταν στη Γ' κατηγορία. Οι τελευταίες 3 ομάδες διαβαθμίστηκαν αυτόματα στη Β΄ κατηγορία ΠΟΑΣΠ 2015-16.

## Αλλαγές σε σχέση με την περίοδο 2013-14
;Ομάδες που δεν συμμετέχουν στο πρωτάθλημα
Ομάδες που διαβαθμίστηκαν από την Α΄ κατηγορία ΠΟΑΣΠ 2013-141
* 11η. Α.Ε. Πωμού
* 12η. Α.Ε. Γεροσκήπου

1Από τη Α΄ κατηγορία ΠΟΑΣΠ 2013-14 είχε διαβαθμιστεί και η Α.Ε. Αμπελίτης. Λόγω όμως της ενοποίησης ΠΑΣ Πέγειας και Πέγειας FC κενώθηκε μία θέση και η Α.Ε. Αμπελίτης παρέμεινε στη Α' κατηγορία για την περίοδο 2014-15.

;Ομάδες που συμμετέχουν στο πρωτάθλημα
Ομάδες που προήχθησαν από την Β΄ κατηγορία ΠΟΑΣΠ 2013-14
* 1ος. Ευαγόρας Παλληκαρίδης Πάφου
* 2η. Κολώνη Γεροσκήπου FC
* 3η. Α.Ε.Ν. Χλώρακας

## Βαθμολογία

## Παραπομπές


## Πηγές
*Α' Κατηγορία 2014-2015 Βαθμολογία
*Α' Κατηγορία 2014-2015 Πρόγραμμα και αποτελέσματα

Κατηγορία:Α΄ κατηγορία ΠΟΑΣΠ
Κατηγορία:Εγχώρια ποδοσφαιρικά πρωταθλήματα 2014–2015
Lost in Alphaville

Το "**Lost in Alphaville**" είναι το τρίτο στούντιο άλμπουμ των The Rentals. Κυκλοφόρησε στις 26 Αυγούστου του 2014. Είναι διαθέσιμο σε CD, βινύλιο, κασέτα και ψηφιακή μορφή. Είναι το πρώτο στούντιο άλμπουμ της μπάντας μετά την επανένωση της μπάντας. Κυκλοφόρησε 15 χρόνια μετά το *[[Seven More Minutes]]*. Είναι η πρώτη κυκλοφορία της μπάντας για την Polyvinyl, η οποία υπέγραψε με την μπάντα τον Δεκέμβριο του 2013.

## Κομμάτια
Όλα τα κομμάτια γράφτηκαν από τον Matt Sharp

## Συντελεστές
* Matt Sharp - φωνή, μπάσο, συνθεσάιζερ, μηχανικός, παραγωγός
* Jess Wolfe - φωνητικά
* Holly Laessig - φωνητικά
* Ryen Slegr - κιθάρα, κιθάρα lap steel
* Patrick Carney - ντραμς, κρουστά
* Lauren Chipman - Fender Rhodes, όργανο, πιάνο, βιόλα, βιολί, χοράρχης
* Joey Santiago - κιθάρα
* Danielle Belén - βιολί
* Jamie Blake - φωνητικά
* Roger Moutenot - κρουστά
* Dan Joeright - drum loop, κρουστά
* The West Los Angeles Children's Choir - χορωδία
* The Rentals - παραγωγή
* Roger Moutenot - μηχανικός
* Adam Bednarik - μηχανικός
* Dave Sardy - μίξινγκ
* Patrick Doyle - μηχανικός
* Andy Brohard - μίξινγκ
* Cameron Barton - βοηθός μίξινγκ
* Ryan Smith - mastering
* Bryan Bos - σχέδιο
* Tim Reynolds - σχέδιο

## Θέσεις στα τσάρτς
* *Billboard 200* - 200
* *Billboard* Heatseekers Albums - 7
* *Billboard* Independent Albums - 32
## Παραπομπές


Κατηγορία:Άλμπουμ του 2014
Present Tense (άλμπουμ)

Το "**Present Tense**" είναι το τέταρτο στούντιο άλμπουμ της βρετανικής ίντι ροκ μπάντας Wild Beasts. Κυκλοφόρησε στις 24 Φεβρουαρίου του 2014 από την Domino Records. Παραγωγοί ήταν ο Lexxx, ο Leo Abrahams και η ίδια η μπάντα. Αναζητώντας μια νέα προσέγγιση, η μπάντα επέλεξε να μη συνεργαστεί ξανά με τον Richard Formby, που είχε κάνει παραγωγή στα δύο προηγούμενα άλμπουμ τους.

## Κομμάτια
Όλα τα κομμάτια γράφτηκαν από τους Wild Beasts

## Συντελεστές
* Hayden Thorpe - φωνή, κιθάρα, μπάσο, πλήκτρα
* Ben Little - κιθάρα, πλήκτρα
* Chris Talbot - ντραμς, φωνητικά
* Tom Fleming - μπάσο, φωνητικά, κιθάρα, πλήκτρα
* Leo Abrahams - παραγωγή
* Lexxx - μίξινγκ, παραγωγή
* Wild Beasts - παραγωγή
* Guy Davie - mastering
* Riverman - μάνατζμεντ
* Tappin Gofton - σχέδιο
* Xavier Caparrós - φωτογραφία
* Tudor Costache - φωτογραφία
* Istvan Csak - φωτογραφία
* Ron Embleton - φωτογραφία
* Ian Grundy - φωτογραφία
* Manuel Gutjah - φωτογραφία
* Klaus Thymann - φωτογραφία
* Henri de Toulouse-Lautrec - φωτογραφία
* Zed Zapper - φωτογραφία
* Tereza Zelenkova - φωτογραφία

## Θέσεις στα τσάρτς
* Βέλγιο (Φλάνδρα) - 77
* Βέλγιο (Βαλλωνία) - 146
* Γαλλία - 172
* Ιρλανδία - 13
* Irish Independent Albums - 2
* Σκωτία - 15
* Ηνωμένο Βασίλειο - 10
* UK Independent Albums - 3
* *Billboard* Current Albums - 177
* *Billboard* Heatseekers Albums - 5
* *Billboard* Independent Albums - 44

## Παραπομπές


Κατηγορία:Άλμπουμ του 2014
Προπονητικό Κέντρο Ρέντη

Το **Προπονητικό Κέντρο του Ρέντη**, είναι ένα σύγχρονο αθλητικό προπονητικό κέντρο το οποίο βρίσκεται στην περιοχή του Αγίου Ιωάννη Ρέντη που αποτελεί προάστιο του Πειραιά και μέρος του πολεοδομικού συγκροτήματος Αθηνών-Πειραιώς στην Αττική. 

## Ιστορικό
Η διοίκηση του Ολυμπιακού, με πρόεδρο τον κύριο Γ.Ανδριανόπουλο, τον πατριάρχη της Ολυμπιακής παράταξης, άρχισε να ψάχνεται από τα τέλη της δεκαετίας του '50 για να αγοράσει κάποιο οικόπεδο, όπου θα μπορούσε να χτίσει γήπεδο ο Θρύλος. Συνεστήθη αρμόδια επιτροπή, με σκοπό την εξεύρεση χώρου στην ευρύτερη περιφέρεια του Πειραιά για αυτόν τον σκοπό.

Το οικόπεδο που έχει βρεθεί κοστίζει 6 εκ. δραχμές. Για την αγορά του, ο Ολυμπιακός υπολογίζει 1 εκ. δραχμές από την κρατική επιχορήγηση της ΓΓΑ, σε κάποιο δάνειο της ΕΠΟ, σε σειρά φιλικών αγώνων που θα δώσει, με τα έσοδα να πηγαίνουν προς αυτόν τον σκοπό και φυσικά σε τραπεζικό δανεισμό, δεσμεύοντας ένα τμήμα των εισπράξεων από τα εισιτήρια των επομένων εντός έδρας αγώνων της ομάδας για αρκετά μεγάλο χρονικό διάστημα. Βεβαίως, ποντάρει και στις δωρεές αρκετών οπαδών του. Γι'αυτόν τον σκοπό, διοργανώνονται φιλικά παιχνίδια με την ΑΕΚ, τον ΠΑΟ και με ξένες ομάδες, αλλά ανοίγει και ειδικός λογαριασμός, όπου ο κάθε φίλαθλος θα πηγαίνει και θα καταθέτει όσα χρήματα μπορεί.

Λεφτά δίνουν διάφοροι, ακόμη και οργανωμένοι οπαδοί του ΠΑΟ.Η Σπαρτάκ Μόσχας προσκαλείται σε φιλικό, για να συγκεντρωθούν κι άλλα χρήματα. Τελικά ανακοινώνεται ότι ο Ολυμπιακός είναι σε θέση πια να αγοράσει το χώρο, σε μεγάλο τμήμα του Για να αγοραστεί όλη η προβλεπόμενη έκταση, έχει μείνει υπόλοιπο ενός ποσού, που έχει προβλεφθεί να καταβληθεί μετά την εκταμίευση της επιχορήγησης από τη ΓΓΑ. Τελικά αυτό συμβαίνει δύο μήνες αργότερα. Έτσι, ο Ολυμπιακός προχωράει και εν τέλει εξοφλεί πλήρως τους ιδιοκτήτες του οικοπέδου, παίρνοντάς το στα χέρια του,το καλοκαίρι του 1962

Το σύγχρονο αθλητικό κέντρο  κατασκευάστηκε το 2004 χάρη σε χορηγία του τότε προέδρου του Ολυμπιακού, Σωκράτη Κόκκαλη.

Μέχρι σήμερα, χρησιμοποιείται κυρίως ως χώρος προπόνησης των τμημάτων ποδοσφαίρου αλλά και καλαθοσφαίρισης του πειραϊκού συλλόγου, αλλά και ως έδρα των ακαδημιών του της ποδοσφαιρικής ομάδας στις επίσημες αλλά και ανεπίσημες διοργανώσεις στις οποίες συμμετέχει.

## Υποδομές
Το προπονητικό κέντρο διαθέτει τρία ποδοσφαιρικά γήπεδα, εκ των οποίων τα δύο πληρούν τις προϋποθέσεις διαστάσεων της Παγκόσμιας Συνομοσπονδίας Ποδοσφαίρου *(FIFA)* (διαστάσεων: 105x68 μ.). Το τρίτο εξ αυτών κατασκευάστηκε ένα χρόνο αργότερα από τα υπόλοιπα, το 2005. Διαθέτουν φυσικό χλοοτάπητα και αποστραγγιστικό σύστημα. Τα γήπεδα έχουν εξέδρες χωρητικότητας 3.000 θεατών.

Στον χώρο υπάρχουν επίσης, ξενώνας, αποδυτήρια και γυμναστήριο.

## Παραπομπές


Κατηγορία:Ολυμπιακός Σ.Φ.Π.
Κατηγορία:Αθλητικές εγκαταστάσεις στην Αθήνα
Τζέιμς Χάρντεν

Ο **Τζέιμς Έντουαρτ Χάρντεν** (*James Edward Harden Jr.*, γεννήθηκε 26 Αυγούστου 1989) είναι  Αμερικανός καλαθοσφαιριστής του NBA που αγωνίζεται ως σούτινγκ γκαρντ στους Κλίβελαντ Καβαλίερς. Για τρεις συνεχόμενες χρονιές ήταν πρώτος σκόρερ του πρωταθλήματος. 

Γεννήθηκε στο Λος Άντζελες των Η.Π.Α. Έχει ύψος 1 μέτρο και 96 εκατοστά και ζυγίζει 100 κιλά. Έχει πάρει το Βραβείο NBA Καλύτερου Έκτου Παίκτη και το Βραβείο NBA Καλύτερης Πεντάδας. Ξεκίνησε την καριέρα του στους Οκλαχόμα Σίτι Θάντερ όπου κέρδισε βραβεία όπως το *Pacific-12 Conference Men's Basketball Player of the Year* το 2009 και την επιλογή του στην δεύτερη καλύτερη ομάδα των πρωτοεμφανιζόμενων του NBA 2010. Από το 2013 έως τις αρχές του 2021 αγωνιζόταν στους Χιούστον Ρόκετς, όποτε και ανταλλάχθηκε στους Μπρούκλιν Νέτς. Το 2012 αναδείχθηκε χρυσός Ολυμπιονίκης, ενώ το 2014 παγκόσμιος πρωταθλητής. Την σεζόν 2017-18 κέρδισε το Βραβείο του  πολυτιμότερου παίκτη της κανονικής περιόδου (MVP), ενώ ακολούθησε μία σεζόν που κατέγραψε τον έβδομο υψηλότερο μέσο όρο σεζόν στην ιστορία του πρωταθλήματος με 36,1 πόντους ανά αγώνα, ενώ την επόμενη χρονιά σημείωσε τη δεύτερη καλύτερη επίδοση όλων των εποχών με 32 συνεχείς αγώνες με τουλάχιστον 30 πόντους. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας  

 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Οκλαχόμα Σίτι Θάντερ
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές All-Star Game (NBA)
Κατηγορία:Παίκτες νικητές Παγκοσμίου Κυπέλλου FIBA
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Ολυμπιονίκες της καλαθοσφαίρισης
Κατηγορία:Αμερικανοί Ολυμπιονίκες
Chocolate Synthesizer

Το "**Chocolate Synthesizer**" (**チョコレート・シンセサイザー** (Chokorēto Shinsesaizā)) είναι το τέταρτο στούντιο άλμπουμ των Boredoms. Κυκλοφόρησε στις 25 Ιουλίου του 1994 από τις WEA Japan και Reprise Records και το 2004 από την Very Friendly Records. Οι αρχικές ιαπωνικές εκδόσεις του *Chocolate Synthesizer* περιείχαν και ένα κουπόνι για το EP της μπάντας *Super Roots 2*.

## Κομμάτια
# "Acid Police" – 4:55
# "Chocolate Synthesizer" – 0:51
# "Synthesizer Guide Book on Fire" – 2:27
# "Shock City" – 4:43
# "Tomato Synthesizer" – 3:49
# "Anarchy in the UKK" – 4:41
# "Mama Brain" – 3:59
# "Action Synthesizer Hero" – 4:15
# "Voredoms" – 6:01
# "B for Boredoms" – 2:44
# "EEEdoms" – 5:02
# "Smoke 7" – 2:46
# "Turn Table Boredoms" – 4:59
# "I'm Not Synthesizer (Ypy?)" – 3:08
# "Now Dom Go Synthesizer Way (Why?)" – 6:03
## Συντελεστές
* Eye Yamatsuka - φωνή, θόρυβος, sampling, μίξινγκ, sevena
* Yoshimi P-We – ντραμς, κρουστά, φωνητικά, djembe, πλήκτρα, τρομπέτα
* Kazuya Nishimura – ντραμς, synth pad, φωνητικά, sampling, djembe
* Hiyashi Hira – μπάσο, φωνητικά, κρουστά
* Seiichi Yamamoto – κιθάρα, φωνητικά, κρουστά
* Yoshikawa Toyohito – ντραμς, φωνητικά
* Dirty Rotten Graphucks (Ishiguroo, ShooHey! & Eye) - σχέδιο
* Ohji Hayashi - μηχανικός, μίξινγκ
* Naoyoshi Matsuyama - βοηθός μηχανικός
* Boredoms - παραγωγή

## Παραπομπές


Κατηγορία:Άλμπουμ του 1994
Κίτρινος αυτοκράτορας

Ο **Κίτρινος αυτοκράτορας** ή **Χουάνγκ Ντι** (απλ. κινεζικά: 黃帝, πινγίν: *Huángdì*) είναι ένας από τους θρυλικούς Κινέζους άρχοντες και ήρωες του κινεζικού πολιτισμού, και περιλαμβάνεται μεταξύ των τριών μοναρχών και των πέντε αυτοκρατόρων. Είναι κατά την κινεζική ιστορία, ο ιδρυτής του κινεζικού βασιλείου και ο ίδιος βασίλευσε 100 χρόνια (2698-2598 π.Χ.). Επίσης ίδρυσε το αρχαίο κινεζικό βασίλειο που θα βασιλεύσει στην Κίνα μέχρι το 2100 π.Χ., την περίοδο που θα ανέβει στην εξουσία η δυναστεία Σια (2100-1600 π.Χ).

## Παραπομπές



Κατηγορία:Κινέζοι αυτοκράτορες
In the Aeroplane over the Sea

Το "**In the Aeroplane Over the Sea**" είναι το δεύτερο στούντιο άλμπουμ των Neutral Milk Hotel. Κυκλοφόρησε στις 10 Φεβρουαρίου του 1998 από την Merge Records. Ο Jeff Mangum μετακόμισε από την Αθήνα της Τζόρτζια στο Ντένβερ του Κολοράντο για να προετοιμάσει το υλικό του άλμπουμ με τον Robert Schneider στο νέο στούντιο του Schneider, *Pet Sounds Studio* στο σπίτι του Jim McIntyre.
Το άλμπουμ φαίνεται να είναι ένα θεματικό άλμπουμ για την Άννα Φρανκ, με το τραγούδι "Holland, 1945" να μιλάει συγκεκριμένα για αυτήν.

## Κομμάτια
Όλα τα κομμάτια γράφτηκαν από τον Jeff Mangum εκτός από τα σημειωμένα. Οι ενορχηστρώσεις των κόρνων έγιναν από τον Robert Schneider και τον Scott Spillane

## Συντελεστές
* Jeff Mangum – κιθάρα, φωνή, όργανο, floor tom, μπάσο, tape, shortwave radio, καλλιτεχνική διεύθυνση
* Jeremy Barnes – ντραμς, όργανο
* Julian Koster – όργανο Wandering Genie, μουσικό πριόνι, μπάντζο, ακορντεόν, λευκός ήχος
* Scott Spillane – τρομπέτα, τρομπόνι, φλικόρνο, ευφώνιο, ενορχήστρωση κόρνων
* Robert Schneider – όργανο, μπάσο, φωνητικά, πιάνο], ενορχήστρωση κόρνων
* Laura Carter – ζανζιθόφωνο (κομμάτια 1, 5, 9)
* Rick Benjamin – τρομπόνι (κομμάτια 6, 9)
* Marisa Bissinger – σαξόφωνο (κομμάτια 6, 9), φλικόρνο (κομμάτια 7, 9)
* James Guyatt – κρουστά
* Michelle Anderson – ιρλανδέζικη γκάιντα (κομμάτια 6, 10)
* Chris Bilheimer – καλλιτεχνική διεύθυνση
* Brian Dewan – σχέδια

## Διακρίσεις

## Παραπομπές


Κατηγορία:Άλμπουμ του 1998
Funeral (άλμπουμ)

Το "**Funeral**" είναι το ντεμπούτο άλμπουμ των Arcade Fire. Κυκλοφόρησε στις 14 Σεπτεμβρίου του 2004 στη Βόρεια Αμερική από την Merge Records και στις 28 Φεβρουαρίου του 2005 στην Ευρώπη από την Rough Trade Records. Το άλμπουμ πήρε αυτό το όνομα γιατί εκείνη την εποχή πολλά μέλη της μπάντας είχαν χάσει κάποιους συγγενείς τους: Η γιαγιά της Régine Chassagne πέθανε τον Ιούνιο του 2003, ο παππούς των Win και William Butler πέθανε το Φεβρουάριο του 2004 και η θεία του Richard Reed Parry πέθανε τον Απρίλιο του 2004. Οι βασικές ηχογραφήσεις για το Funeral έγιναν μέσα σε μια εβδομάδα τον Αύγουστο του 2003 στο Hotel2Tango στο Μόντρεαλ του Κεμπέκ και οι ηχογραφήσεις είχαν ολοκληρωθεί μέχρι τις αρχές του 2004. Το άλμπουμ ήταν υποψήφιο για βραβείο Γκράμι καλύτερου εναλλακτικού άλμπουμ.

## Κομμάτια
Όλα τα κομμάτια γράφτηκαν από τους Arcade Fire, με τον Josh Deu να βοηθάει στα κομμάτια *1* και *4*

## Διακρίσεις

## Συντελεστές
* Win Butler – φωνή, ηλεκτρική κιθάρα, ακουστική κιθάρα, πιάνο, συνθεσάιζερ, μπάσο
* Régine Chassagne – φωνή, ντραμς, συνθεσάιζερ, πιάνο, ακορντεόν, ξυλόφωνο, κρουστά
* Richard Reed Parry – κιθάρα Rickenbacker, συνθεσάιζερ, όργανο, πιάνο, ακορντεόν, ξυλόφωνο, κρουστά, διπλό μπάσο, μηχανικός, ηχολήπτης
* Tim Kingsbury – μπάσο, κιθάρα Telecaster, ακουστική κιθάρα
* Howard Bilerman – ντραμς, κιθάρα, μηχανικός, ηχολήπτης
* William Butler – μπάσο, ξυλόφωνο, συνθεσάιζερ, κρουστά
* Sarah Neufeld – βιολί, ενορχήστρωση εγχόρδων
* Owen Pallett – βιολί, ενορχήστρωση εγχόρδων
* Michael Olsen – τσέλο
* Pietro Amato – κόρνο
* Anita Fust – άρπα
* Sophie Trudeau – βιολί στο "Wake Up"
* Jessica Moss – βιολί στο "Wake Up"
* Gen Heistek – βιόλα στο "Wake Up"
* Arlen Thompson – drums στο "Wake Up"
* Arcade Fire – παραγωγή, ενορχήστρωση εγχόρδων, μηχανικοί, ηχολήπτες
* Ryan Morey – mastering
* Tracy Maurice – εξώφυλλο
* Hilary Treadwell –φωτογραφία
* Mark Lawson - μηχανικός, ηχολήπτης
* Thierry Amar - βοηθός ηχολήπτη

## Παραπομπές


Κατηγορία:Άλμπουμ του 2004
Αλέξανδρος Φλώρος

Ο **Αλέξανδρος Φλώρος** (1913-2008) ήταν Έλληνας ανώτατος δικαστικός, αρεοπαγίτης και υπηρεσιακός υπουργός Δημόσιας Τάξης.

Γεννήθηκε το 1913 στο Νεοχώρι Ναυπακτίας Αιτωλοακαρνανίας. Σπούδασε στη Νομική Σχολή Αθηνών και ακολούθησε σταδιοδρομία στο δικαστικό κλάδο. Ο αδελφός του, Αντώνιος Φλώρος, υπήρξε επίσης διακεκριμένος δικαστικός.

Τον Μάιο του 1985 διορίστηκε από τον Ανδρέα Παπανδρέου υπηρεσιακός υπουργός Δημόσιας Τάξης, εν όψει της διενέργειας των βουλευτικών εκλογών τον Ιούνιο εκείνης της χρονιάς.
Μετά τις εκλογές και με πρόταση του τότε υπουργού Υγείας Γιώργου Γεννηματά, διορίστηκε πρόεδρος του Δ.Σ. του «Τζάνειου» Γενικού Νοσοκομείου Πειραιά, αρνούμενος να λαμβάνει μισθό για τις υπηρεσίες που προσέφερε. Κατά τη θητεία του ως προέδρου στο Τζάνειο σύνδεσε το όνομά του με την ανέγερση σύγχρονου κτιρίου εξωτερικών ιατρείων και γραφείων Διοίκησης το 1986, την έναρξη λειτουργίας των Κέντρων Υγείας Αίγινας και Γαλατά Τροιζηνίας, καθώς και με τις προσπάθειες για την ανέγερση νέου πενταώροφου κτιρίου. Παραιτήθηκε από τη θέση αυτή το 1989.
Απεβίωσε το 2008 σε ηλικία 95 ετών.

## Πηγές


Κατηγορία:Έλληνες δικαστικοί
Κατηγορία:Έλληνες υπουργοί Δημοσίας Τάξεως
Αυτοκράτορας Μπινγκ των Σονγκ

Ο **αυτοκράτορας Μπινγκ των Σονγκ** (κινεζικά: *宋帝昺*, 12 Φεβρουαρίου 1272 - 19 Μαρτίου 1279) ήταν ο τελευταίος Κινέζος αυτοκράτορας της δυναστείας των Σονγκ. Σκοτώθηκε σε μάχη με τους Μογγόλους το 1279 μ.Χ σε ηλικία 7 ετών όταν η Κίνα ηττήθηκε και υποδουλόθηκε στους Μογγόλους μέχρι το 1368.

## Παραπομπές


Κατηγορία:Κινέζοι αυτοκράτορες